<classify> Michuano hiyo itaonekana mubashara kupitia kingamuzi cha DStv tena katika kifurushi cha bei nafuu cha Bomba, kinachopatikana kwa sh 19,975 tu. Akizungumza na wandishi wa habari Mkurugenzi Mtendaji wa Multichoice Tanzania, Maharage Chande, alisema kitendo cha michuano hiyo kuonekana kwenye vifurushi vyote vya DStv, kitawapa watanzania fursa kushuhudia mtanange huo Mubashara kwa kiwango cha juu na kupata uhondo.Michuano hiyo itaonekana katika chaneli 209-Super Sport9 na chaneli 233-SuperSport Select, ambayo pia inapatikana katika kifurushi cha Bomba na kuwawezesha Watanzania wengi kuwashuhudia vijana hao wanavyo pambana kuliletea taifa sifa katika ulingo wa kandanda, alisema Chande.Pia Chande alisema michuano hii inaweza kuipata nafasi Serengeti Boys kufuzu kwenda Kombe la Dunia la vijana litakalofanyika nchini India mwishoni mwa mwaka huu kwani Watanzania wanaimani na timu hiyo ukizingatia mazoezi waliyofanya ikiwemo michezo ya majaribio pamoja na muda waliokaa kambini.Serengeti Boys watacheza mechi yao ya kwanza siku ya Jumatatu 15 Mei kabla ya kukabiliana na Angola siku ya Alhamisi 18 Mei na hatimaye Niger siku ya Jumapili 21 Mei. Matumaini makubwa ya watanzania yapo kwenye kikosi hicho imara chenye wachezaji mahiri kama Nickson Kababage, Shaaban Ada na Kelvin Nashon ambao wanatarajiwa kuongoza mashambulizi makali ya kuwabomoa mahasimu wao katika michuani hii.Michuano ya mwaka huu ilipaswa ifanyike nchini Madagascar kuanzia Aprili 216, 2017 lakini CAF ikaamua kuihamishia Gabon kwa sababu Madagascar haikukidhi vigezo. Mataifa yaliyofuzu kushiriki michuano hii mwaka huu ni wenyeji Gabon, Tanzania, Mali, Angola, Cameroon, Ghana, Guinea, na Niger.  <topic>: michezo 